
DR.31.5.2004 37 

 

  

menggunakan kaedah yang lain yang lebih efektif untuk menyampaikan mesej supaya 
generasi yang baru ialah daripada jenayah dan semua kelakuan yang tidak baik. 

 Dato' Haji Noh bin Haji Omar: Terima kasih Yang Berhormat. Ini pun kita 
lihat dalam Dewan ini juga Yang Berhormat dengan pembangkang juga ada 
bercanggah. Kalau itu cadangan dan saranan yang dicadangkan oleh Pendang tadi itu 
lebih dahsyat. Ini baru demonstrasi, Yang Berhormat nampak kurang bersetuju. Jadi, ini 
ialah pandangan-pandangan ada pro and contra. Jadi, walau bagaimanapun, kita akan 
lihat pandangan-pandangan ini, tetapi secara kasarnya kita lihat seperti yang dibuat 
kajian oleh TV3, kalau saya tidak silap dalam Warta Berita, di Kajang, setuju atau tidak 
setuju demonstrasi ini dibuat. Kalau saya tidak silap 90% bersetuju supaya demonstrasi 
sebat ini dibuat.  

Kalau saya tidak silap 90% bersetuju, demonstrasi sebat ini dibuat tetapi kita 
bersetuju ia  tidak boleh buat di sekolah rendah, dia mesti buat di sekolah menengah.  
Sebab itu kalau dia baca surat khabar baru-baru ini di Taiping, demonstrasi itu dibuat di 
sekolah rendah maka pihak kementerian, kita telah pun tulis surat kepada penjara 
bahawa kalau dia hendak buat demonstrasi mestilah di kalangan sekolah menengah 
sahaja bukanlah di sekolah rendah… 

 Timbalan Yang di-Pertua [Datuk Lim Si Cheng]: Yang Berhormat, Sabak 
Bernam bangun. 

Dato’ Haji Mat Yasir bin Haji Ikhsan:  Terima kasih Tuan Yang di-Pertua dan 
Yang Berhormat Timbalan Menteri.  Saya melihat dalam konteks salah laku pelajar ini, 
kita seperti lari daripada satu isu yang penting iaitu dari segi ibu bapa kepada pelajar-
pelajar ini.  Saya pernah terlibat dalam perbincangan dengan pihak Kementerian 
Pendidikan dalam isu pelajar samseng di asrama penuh.  Jadi dalam penerangan yang 
diberikan itu kenapa pelajar-pelajar itu terlibat dalam perilaku demikian, mereka tidak 
pula menerangkan siapa ibu bapa mereka.  Apa yang ingin saya sarankan ini di sini 
ialah pelajar ponteng ini ataupun pelajar yang bermasalah ini sebenarnya tidak ramai.   

Jadi oleh kerana itu saya berpendapat para ibu bapa mereka itu harus 
dilibatkan dalam mengatasi masalah mereka ini.  Jadi kita tidak sahaja fokus pada 
pelajar, saya sangat menyanjung tinggi keterlibatan polis dan banyak pihak yang lain 
tapi saya lihat di situ, biasanya ibu bapa pelajar yang terlibat itu tidak dilibatkan secara 
langsung oleh kerana itu saya menyarankan supaya ibu bapa kepada pelajar ini harus 
dilibatkan secara langsung dalam program ini. Terima kasih. 

Dato’ Haji Noh bin Haji Omar:  Terima kasih Yang Berhormat.  Sebab itu 
kalau demonstrasi-demonstrasi sebat ini kalau kita buat biar ibu bapa sendiri akan 
melihat.  Jadi segala pandangan-pandangan Yang Berhormat itu tadi kita akan ambil 
kira ini kita akan laksanakan bersama dengan Kementerian Pelajaran.  Kita bagi pihak 
polis kita hanya menjalankan tugas-tugas obligasi sosial untuk kita membantu masalah 
disiplin pelajar-pelajar ini.   

Sebelum itu Yang Berhormat, saya hendak betulkan sedikit Yang Berhormat 
Seputeh ini yang dia bangkitkan kata soalannya patut di jawab pada 18 Mei tetapi saya 
dapat makluman daripada pegawai saya, cuba Yang Berhormat tengok betul-betul bila 
sebenarnya soalan Yang Berhormat itu akan ditanya?  Kalau ikut maklumat kita, soalan 
Yang Berhormat ini akan dijawab pada 8 hari bulan Jun, bukannya pada 18 Mei 2004.  
Ini saya maklumkan dan saya akan cek mana satu yang betul tapi ikut pegawai saya, 
soalan Yang Berhormat patut dijawab pada 8 Jun bukannya 18 Mei seperti Yang 
Berhormat dakwa, o.k? Jadi siapa yang silap saya tidak tahulah, ini mungkin 
kebebasan bersuara kurang tepat mungkin. 

 Yang Berhormat bagi Penampang mencadangkan agar pihak PDRM 
memaklumkan perkembangan hasil siasatan kepada para keluarga yang membuat 
aduan mengenai ahli keluarga yang hilang.  Ini adalah susulan daripada kes yang Stella 
de Mandali yang hilang di Terengganu pada November 2003.   

Untuk pengetahuan Yang Berhormat dalam gerakan siasatan  berhubung 
dengan kes-kes ini, pihak polis sentiasa memaklumkan sekiranya terdapat 
perkembangan terbaru dalam siasatan yang telah dijalankan kepada ahli keluarga yang 
berkenaan.  Berhubung kes kehilangan Stella de Mandali, seorang pelajar perempuan 
UiTM Dungun, Terengganu yang didapati hilang sehingga sekarang setelah melawat 
adiknya di UUM Sintok, Kedah kes ini masih lagi dalam siasatan pihak polis dan 
perkembangan mengenainya telah pun dimaklumkan kepada ahli keluarga mereka.   



menggunakan kaedah yang lain yang lebih efektif untuk menyampaikan mesej supaya generasi yang baru ialah daripada jenayah dan semua kelakuan yang tidak baik. Dato' Haji Noh bin Haji Omar: Terima kasih Yang Berhormat. Ini pun kita lihat dalam Dewan ini juga Yang Berhormat dengan pembangkang juga ada bercanggah. Kalau itu cadangan dan saranan yang dicadangkan oleh Pendang tadi itu lebih dahsyat. Ini baru demonstrasi, Yang Berhormat nampak kurang bersetuju. Jadi, ini ialah pandangan-pandangan ada pro and contra. Jadi, walau bagaimanapun, kita akan lihat pandangan-pandangan ini, tetapi secara kasarnya kita lihat seperti yang dibuat kajian oleh TV3, kalau saya tidak silap dalam Warta Berita, di Kajang, setuju atau tidak setuju demonstrasi ini dibuat. Kalau saya tidak silap 90% bersetuju supaya demonstrasi sebat ini dibuat. Kalau saya tidak silap 90% bersetuju, demonstrasi sebat ini dibuat tetapi kita bersetuju ia tidak boleh buat di sekolah rendah, dia mesti buat di sekolah menengah. Sebab itu kalau dia baca surat khabar baru-baru ini di Taiping, demonstrasi itu dibuat di sekolah rendah maka pihak kementerian, kita telah pun tulis surat kepada penjara bahawa kalau dia hendak buat demonstrasi mestilah di kalangan sekolah menengah sahaja bukanlah di sekolah rendah... Timbalan Yang di-Pertua [Datuk Lim Si Cheng]: Yang Berhormat, Sabak Bernam bangun. Dato' Haji Mat Yasir bin Haji Ikhsan: Terima kasih Tuan Yang di-Pertua dan Yang Berhormat Timbalan Menteri. Saya melihat dalam konteks salah laku pelajar ini, kita seperti lari daripada satu isu yang penting iaitu dari segi ibu bapa kepada pelajar- pelajar ini. Saya pernah terlibat dalam perbincangan dengan pihak Kementerian Pendidikan dalam isu pelajar samseng di asrama penuh. Jadi dalam penerangan yang diberikan itu kenapa pelajar-pelajar itu terlibat dalam perilaku demikian, mereka tidak pula menerangkan siapa ibu bapa mereka. Apa yang ingin saya sarankan ini di sini ialah pelajar ponteng ini ataupun pelajar yang bermasalah ini sebenarnya tidak ramai. Jadi oleh kerana itu saya berpendapat para ibu bapa mereka itu harus dilibatkan dalam mengatasi masalah mereka ini. Jadi kita tidak sahaja fokus pada pelajar, saya sangat menyanjung tinggi keterlibatan polis dan banyak pihak yang lain tapi saya lihat di situ, biasanya ibu bapa pelajar yang terlibat itu tidak dilibatkan secara langsung oleh kerana itu saya menyarankan supaya ibu bapa kepada pelajar ini harus dilibatkan secara langsung dalam program ini. Terima kasih. Dato' Haji Noh bin Haji Omar: Terima kasih Yang Berhormat. Sebab itu kalau demonstrasi-demonstrasi sebat ini kalau kita buat biar ibu bapa sendiri akan melihat. Jadi segala pandangan-pandangan Yang Berhormat itu tadi kita akan ambil kira ini kita akan laksanakan bersama dengan Kementerian Pelajaran. Kita bagi pihak polis kita hanya menjalankan tugas-tugas obligasi sosial untuk kita membantu masalah disiplin pelajar-pelajar ini. Sebelum itu Yang Berhormat, saya hendak betulkan sedikit Yang Berhormat Seputeh ini yang dia bangkitkan kata soalannya patut di jawab pada 18 Mei tetapi saya dapat makluman daripada pegawai saya, cuba Yang Berhormat tengok betul-betul bila sebenarnya soalan Yang Berhormat itu akan ditanya? Kalau ikut maklumat kita, soalan Yang Berhormat ini akan dijawab pada 8 hari bulan Jun, bukannya pada 18 Mei 2004. Ini saya maklumkan dan saya akan cek mana satu yang betul tapi ikut pegawai saya, soalan Yang Berhormat patut dijawab pada 8 Jun bukannya 18 Mei seperti Yang Berhormat dakwa, o.k? Jadi siapa yang silap saya tidak tahulah, ini mungkin kebebasan bersuara kurang tepat mungkin. Yang Berhormat bagi Penampang mencadangkan agar pihak PDRM memaklumkan perkembangan hasil siasatan kepada para keluarga yang membuat aduan mengenai ahli keluarga yang hilang. Ini adalah susulan daripada kes yang Stella de Mandali yang hilang di Terengganu pada November 2003. Untuk pengetahuan Yang Berhormat dalam gerakan siasatan berhubung dengan kes-kes ini, pihak polis sentiasa memaklumkan sekiranya terdapat perkembangan terbaru dalam siasatan yang telah dijalankan kepada ahli keluarga yang berkenaan. Berhubung kes kehilangan Stella de Mandali, seorang pelajar perempuan UiTM Dungun, Terengganu yang didapati hilang sehingga sekarang setelah melawat adiknya di UUM Sintok, Kedah kes ini masih lagi dalam siasatan pihak polis dan perkembangan mengenainya telah pun dimaklumkan kepada ahli keluarga mereka.